ai4bharat/Pralekha huggingface dataset:
नागरिक उड्डयन मंत्रालय
कोविड-19 लॉकडाउन के दौरान लाइफलाइन उड़ान के तहत देश भर में 684 टन से अधिक आवश्यक सामग्री और मेडिकल कार्गो की आपूर्ति की गई
कोविड-19 के खिलाफ भारत की लड़ाई का समर्थन करने के लिए देश के दूर दराज के हिस्सों में आवश्यक चिकित्सा कार्गो के परिवहन के लिए नागरिक उड्डयन मंत्रालय द्वारा 'लाइफलाइन उड़ान’ की उड़ानें संचालित की जा रही हैं। एयर इंडिया, अलायंस एयर, आईएएफ और निजी विमान वाहकों द्वारा लाइफलाइन उड़ान के तहत 383 उड़ानें संचालित की गई हैं। इनमें से 223 उड़ानें एयर इंडिया और अलायंस एयर द्वारा संचालित की गई हैं। अब तक ले जाया गया कार्गो लगभग 684.08 टन है। लाइफलाइन उड़ान द्वारा अब तक तय की गई हवाई दूरी 3,76,952 किमी है।
25 अप्रैल 2020 तक पवन हंस ने 6,885 किमी की दूरी तय करते हुए 1.99 टन माल ढोया है। पवन हंस लिमिटेड सहित अन्य हेलीकॉप्टर सेवाएं जम्मू एवं कश्मीर, लद्दाख, द्वीप और पूर्वोत्तर क्षेत्रों में संचालन करते हुए महत्वपूर्ण चिकित्सा सामग्री और रोगियों का परिवहन कर रही हैं। पूर्वोत्तर क्षेत्र, द्वीप क्षेत्रों और पहाड़ी राज्यों पर विशेष ध्यान केंद्रित किया गया है।
एयर इंडिया और आईएएफ ने मुख्य रूप से जम्मू एवं कश्मीर, लद्दाख, पूर्वोत्तर और अन्य द्वीप क्षेत्रों के लिए ये सहयोग किया है।
घरेलू कार्गो ऑपरेटर स्पाइसजेट, ब्लू डार्ट और इंडिगो वाणिज्यिक आधार पर कार्गो उड़ानें संचालित कर रहे हैं। स्पाइसजेट ने 24 मार्च से 25 अप्रैल 2020 के दौरान 579 कार्गो उड़ानें संचालित कीं जिसमें 10,12,586 किलोमीटर की दूरी तय की गई और 4246 टन माल ढोया गया। इनमें से 208 अंतरराष्ट्रीय कार्गो उड़ानें थीं। ब्लू डार्ट ने 25 मार्च से 25 अप्रैल 2020 के दौरान 2,19,978 किमी की दूरी को कवर करते हुए 207 कार्गो उड़ानों का संचालन किया और 3,399 टन कार्गो ढोया। इनमें से 9 अंतरराष्ट्रीय कार्गो उड़ान थीं। इंडिगो ने 3-25 अप्रैल 2020 के दौरान 15 अंतरराष्ट्रीय उड़ानों समेत कुल 48 कार्गो उड़ानों का संचालन किया है जिनमें 72,222 किमी की दूरी तय की गई और लगभग 167 टन कार्गो ढोया गया। इसमें सरकार के लिए मुफ्त में ढोई जाने वाली चिकित्सा आपूर्ति भी शामिल है। विस्तारा ने 19-25 अप्रैल 2020 के दौरान 12 कार्गो उड़ानों का संचालन किया है, जिनमें 16,952 किमी की दूरी तय की गई और लगभग 82 टन कार्गो ढोया गया।
अंतरराष्ट्रीय क्षेत्र की बात करें तो दवा, चिकित्सा उपकरण और कोविड-19 राहत सामग्री के परिवहन के लिए पूर्वी एशिया के साथ एक कार्गो एयर-ब्रिज की स्थापना की गई थी। एयर इंडिया द्वारा 25 अप्रैल 2020 तक लाए गए मेडिकल कार्गो की मात्रा 554 टन है।
उपरोक्त के अलावा, ब्लू डार्ट ने 14 अप्रैल से लेकर 25 अप्रैल 2020 तक गुआंगझू से लगभग90 टन की चिकित्सा सामग्री उठाई है। ब्लू डार्ट ने 25 अप्रैल 2020 को शंघाई से भी 5 टन मेडिकल कार्गो को ढोया है। स्पाइसजेट ने भी 25 अप्रैल 2020 तक शंघाई से 124 टन चिकित्सा सामग्री और 25 अप्रैल 2020 तक हॉन्गकॉन्ग और सिंगापुर से 13 टन चिकित्सा सामग्री का परिवहन किया है।
गृह मंत्रालय
केंद्रीय मंत्रिमंडल ने भारत और बांग्लादेश के बीच आपदा प्रबंधन, सहनीयता और शमन के क्षेत्र में सहयोग पर समझौता ज्ञापन  को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल को भारत गणराज्य के गृह मंत्रालय के अंतर्गत राष्ट्रीय आपदा प्रबंधन प्राधिकरण  तथा आपदा प्रबंधन और राहतमंत्रालय, बांग्लादेश जनवादी गणराज्य के बीच आपदा प्रबंधन, सहनीयता और शमन के क्षेत्र में सहयोग पर मार्च, 2021 को हस्ताक्षरित समझौता ज्ञापन  से अवगत कराया गया।
लाभ:
इस समझौता ज्ञापन के तहत एक ऐसी प्रणाली स्थापित करने का प्रयास किया जायेगा, जिससे भारत और बांग्लादेश; दोनों देश एक दूसरे की आपदा प्रबंधन व्यवस्था से लाभान्वित होंगे। इससे आपदा प्रबंधन के क्षेत्र में तैयारी, त्वरित बचाव व राहत कार्य एवं क्षमता निर्माण के क्षेत्रों को भी मजबूत बनाने में सहायता मिलेगी।
समझौता ज्ञापन की मुख्य विशेषताएं:
i.) राहत, त्वरित बचाव व राहत कार्य, पुनर्निर्माण और फिर से पहले वाली स्थिति प्राप्त करना  के क्षेत्र में अपने देश में होने वाली गंभीर आपदा  के समय किसी भी पक्ष के अनुरोध पर एक-दूसरे को समर्थन प्रदान करना।
ii.)प्रासंगिक जानकारी, रिमोट सेंसिंग डेटा और अन्य वैज्ञानिक डेटा का आदान-प्रदान करना तथात्वरित बचाव व राहत कार्य के अनुभव/सर्वोत्तम प्रथाओं, फिर से पहले वाली स्थिति प्राप्त करने , शमन, सहनीयता सुनिश्चित करने के लिए क्षमता निर्माण आदि की जानकारी साझा करना।
iii. उन्नत सूचना प्रौद्योगिकी, प्रारंभिक चेतावनी प्रणाली, सुदूर संवेदन  और नेविगेशन सेवाओं के क्षेत्र में सहयोग बढ़ाना। इसके साथ ही आपदा तैयारी, त्वरित बचाव व राहत कार्य और शमन के क्षेत्र में विशेषज्ञता हासिल करने एवं वास्तविक समय पर डेटा साझा करने के लिए भी आपसी सहयोग बढ़ाना।
iv. आपदा प्रबंधन के क्षेत्र में अधिकारियों के प्रशिक्षणका समर्थन करना।
v. दोनों देशों के बीच द्विपक्षीय रूप से संयुक्त आपदा प्रबंधन अभ्यास आयोजित करना।
vi.आपदा सहनीय समुदाय बनाने के लिए मानक, नवीनतम तकनीक और उपकरण साझा करना।
vii. आपदा प्रबंधन के क्षेत्र में पाठ्यपुस्तक, दिशा-निर्देश के रूप में प्रकाशनों और सामग्रियों का आदान-प्रदानकरना तथा आपदा प्रबंधन, जोखिम कम करने और फिर से पहले वाली स्थिति प्राप्त करने  के क्षेत्र में संयुक्त अनुसंधान गतिविधियों का संचालन करना।
रक्षा मंत्रालय
तौकते चक्रवात के लिए वायुसेना की तैयारी जारी
चक्रवाती तूफान तौकते की तैयारी जारी रखते हुए रविवार दिनांक 16 मई 2021 को भारतीय वायुसेना ने कोलकाता से अहमदाबाद तक एनडीआरएफ के 167 कर्मियों और 16.5 टन भार के परिवहन के लिए 2 सी-130जे और 1 एएन-32 विमान तैनात किए। एएन-32 फिलहाल अहमदाबाद के मार्ग में है।
एक अन्य सी-130जे और 2 एएन-32 विमान इसी उद्देश्य से एनडीआरएफ के 121 जवानों और 11.6 टन भार को विजयवाड़ा से अहमदाबाद ले गए।
साथ ही 2 सी-130जे विमानों ने पुणे से अहमदाबाद के लिए एनडीआरएफ के 110 कर्मियों और 15 टन माल को पहुंचाया।
राष्ट्रपति सचिवालय
राष्ट्रपति ने ज्ञानी जैल सिंह को उनकी जयंती पर पुष्पांजलि अर्पित की
राष्ट्रपति श्रीमती द्रौपदी मुर्मु ने आज  रायरंगपुर, ओडिशा में भारत के पूर्व राष्ट्रपति ज्ञानी जैल सिंह को उनकी जयंती पर पुष्पांजलि अर्पित की।
रक्षा मंत्रालय
रक्षा सचिव ने ब्रिटेन के प्रतिनिधिमंडल से मुलाकात की
रक्षा सचिव श्री गिरिधर अरमाने ने ब्रिटेन के रक्षा खरीद मामलों के मंत्री श्री अलेक्स चॉक के साथ द्विपक्षीय वार्ता की। यह मुलाकात एयरो इंडिया 2023 के दौरान हुई। उल्लेखनीय है कि प्रधानमंत्री ने 13 फरवरी, 2023 को एयरो इंडिया 2023 का उद्घाटन किया था।
मुलाकात के दौरान अनेक मौजूदा और भावी रक्षा सहयोग के मुद्दों पर चर्चा की गई, जिनमें महत्त्वपूर्ण रक्षा औद्योगिक सहयोग संबंधी क्षेत्र भी शामिल थे। ब्रिटेन के मंत्री के साथ भारत में ब्रिटिश उच्चायुक्त श्री एलेक्स एलिस भी मौजूद थे।
पर्यावरण, वन एवं जलवायु परिवर्तन मंत्रालय
नई दिल्ली के राष्ट्रीय प्राणी उद्यान में अंतरराष्ट्रीय वन दिवस मनाया गया
नई दिल्ली स्थित राष्ट्रीय प्राणी उद्यान  में आज अंतर्राष्ट्रीय वन दिवस मनाया गया। इस साल के अंतर्राष्ट्रीय वन दिवस की विषय-वस्तु "वन और स्वास्थ्य" रखी गई है। यह दिवस हमारे जीवन में जंगलों के महत्त्व को उजागर करता है, क्योंकि यह एक ऐसा पारिस्थितिकी तंत्र है जो पेड़-पौधों के माध्यम से हमें हमारी सेहत सही रखने के लिए कई चीजें प्रदान करता है फिर चाहे वो शुद्ध जल हो, शुद्ध हवा हो या फिर जलवायु परिवर्तन से लड़ने के लिए कार्बन का अवशोषण करना क्यों न हो। वनों से हमें जीवन रक्षक दवाओं की आपूर्ति भी होती है।
अंतर्राष्ट्रीय वन दिवस के महत्व को दर्शाते हुए एक वृक्षारोपण अभियान भी चलाया गया, जिसमें शामिल होकर राष्ट्रीय प्राणी उद्यान के सभी कर्मचारियों ने पौधे लगाए। इस अवसर पर राष्ट्रीय प्राणी उद्यान के शिक्षण केंद्र में आगंतुकों के लिए डूडल कला गतिविधि और मिशन लाइफ पर जागरूकता सत्र भी आयोजित किया गया।
अंतरराष्ट्रीय वन दिवस का यह आयोजन जलवायु परिवर्तन से निपटने के लिए वन संसाधनों के सतत प्रबंधन के महत्व के बारे में प्रतिभागियों के बीच जागरूकता पैदा करने के उद्देश्य से किया गया था। इस मौके पर प्राकृतिक संसाधनों का सोच-समझकर उपयोग करने और आने वाली पीढ़ियों के लिए पर्यावरण का संरक्षण करने हेतु प्रत्येक व्यक्ति की जिम्मेदारी पर बल दिया गया।
स्वास्थ्य एवं परिवार कल्याण मंत्रालय
भारत ने एक दिन में सर्वाधिक रोगियों के स्वस्थ होने का रिकॉर्ड बनाया
पिछले 24 घंटों में 1 लाख से अधिक मरीज संक्रमण मुक्त हुए
एक अभूतपूर्व सफलता हासिल करते हुए, भारत ने एक दिन में सबसे अधिक मरीज़ों के स्वस्थ होने का रिकॉर्ड बनाया है।
देश में पिछले 24 घंटों में 1 लाख  रोगी ठीक हुए।
एक अन्य ऐतिहासिक उपलब्धि में, भारत में पिछले चार दिनों से मरीज़ों के स्वस्थ होने की संख्या में लगातार वृद्धि हो रही है।
इसके साथ ही कोविड संक्रमण से मुक्त होने वालों की कुल संख्या लगभग 45 लाख  हो गई है। इसके परिणामस्वरूप देश में मरीज़ों के ठीक होने की दर 80 दशमलव 86 प्रतिशत तक पहुंच गई है।
ठीक होने वाले नए मामलों में से 79 प्रतिशत मामले दस राज्यों और केंद्र शासित प्रदेशों से हैं। ये हैं- महाराष्ट्र, कर्नाटक, आंध्र प्रदेश, उत्तर प्रदेश, तमिलनाडु, ओडिशा, दिल्ली, केरल, पश्चिम बंगाल और पंजाब।
महाराष्ट्र 32,000  से अधिक नए ठीक हुए रोगियों के साथ पहले स्थान पर है। आंध्र प्रदेश में 10,000 से अधिक मरीज़ स्वस्थ हुए हैं।
रोगियों के स्वस्थ होने की बढ़ती दर और संख्या की ऐतिहासिक उपलब्धि ने भारत को विश्व स्तर पर शीर्ष स्थान पर पंहुचा दिया है।
देश में टेस्ट, ट्रैक और ट्रीट की रणनीति बेहद कारगर साबित हुई है, इसी के परिणाम स्वरुप देश में कोविड से स्वस्थ होने की दर लगातार बढ़ रही है। केंद्र सरकार द्वारा जारी किए गए प्रभावी नैदानिक प्रबंधन और उपचार प्रोटोकॉल में समय-समय पर नए चिकित्सा और वैज्ञानिक अनुभवों के उद्भव के साथ अद्यतन किए गए हैं।
केंद्र सरकार ने अनुसंधानात्मक उपचार के तर्कसंगत उपयोग के लिए भी अनुमति दी है, जैसे कि रेम्डेसेविर, प्लाज्मा थेरेपी और टोसीलिज़ुमाब। प्रोनिंग, हाई फ्लो ऑक्सीजन, नॉन-इनवेसिव वेंटिलेशन, स्टेरॉयड और एंटी-कोगुलंट्स के उपयोग जैसे उपायों को अपनाने से कोविड रोगियों में ठीक होने की दर उच्च हुई है। इन सब के अलावा कुछ अन्य उपाय भी किए जा रहे हैं, जिनमें हल्के और मध्यम मामलों के लिए घर पर ही आइसोलेशन की सुविधा ने प्रभावी कोविड प्रबंधन को बेहतर किया है। शीघ्र और समय पर पर्याप्त उपचार उपलब्ध कराने और रोगियों को लाने-ले जाने के लिए एम्बुलेंस सेवाओं में सुधार किया है।
स्वास्थ्य एवं परिवार कल्याण मंत्रालय, एम्स नई दिल्ली के साथ मिलकर सक्रिय सहयोग में 'नेशनल ई-आईसीयू ऑन कोविड-19 प्रबंधन' अभ्यास आयोजित कर रहा है, जो उत्कृष्टता केंद्रों के माध्यम से राज्यों और केंद्रशासित प्रदेशों के अस्पतालों के आईसीयू डॉक्टरों को परामर्श प्रदान करता है। सप्ताह में दो बार, मंगलवार और शुक्रवार को आयोजित होने वाले, इन टेली-परामर्श सत्रों ने भारत में मरीज़ों के ठीक होने की दर में वृद्धि और सकारात्मक मामले की घटती दर में महत्वपूर्ण भूमिका निभाई है। अब तक देश भर के 28 राज्यों और केंद्र शासित प्रदेशों के 278 अस्पतालों के लिए 20 ऐसे राष्ट्रीय ई-आईसीयू सत्र आयोजित किए गए हैं।
केंद्र, राज्यों तथा केंद्रशासित प्रदेशों की सरकारों के प्रयासों का समर्थन और उनकी सहायता करने के लिए विभिन्न दलों की नियुक्ति कर रहा है। नियमित उच्च स्तरीय समीक्षा बैठकों ने देश भर के अस्पतालों और स्वास्थ्य सुविधाओं में चिकित्सा ऑक्सीजन की पर्याप्त उपलब्धता सुनिश्चित की है। सभी के संयुक्त प्रयासों से ही भारत में रोगियों के ठीक होने की दर बढ़ी है और मृत्यु दर न्यूनतम पर बनी हुई है जो वर्तमान में 1.59 प्रतिशत है।
रक्षा मंत्रालय
एसयू-30 एमकेआई लड़ाकू विमान से हवा में प्रक्षेपित ब्रह्मोस मिसाइल सफलतापूर्वक दागी गई
भारतीय वायु सेना ने आज अग्रिम मोर्चे वाले अपने एसयू-30 एमकेआई लड़ाकू विमान से ब्रह्मोस के हवाई संस्करण को सफलतापूर्वक दागा। विमान से प्रक्षेपण अत्यंत सुगम रहा और मिसाइल अपेक्षित पथ पर आगे बढ़ती चली गई और इसने अंतत: ओडिशा के समुद्री तट से दूर समुद्र स्थित लक्ष्य को सीधे तौर पर भेदने का काम सफलतापूर्वक पूरा किया।
हवा में प्रक्षेपित ब्रह्मोस मिसाइल दरअसल हवा से जमीन पर मार करने वाली 2.5 टन की सुपरसोनिक क्रूज मिसाइल है, जो 300 किलोमीटर तक मार कर सकती है और यह ब्रह्मोस एयरोस्पेस प्राइवेट लिमिटेड  द्वारा डिजाइन एवं विकसित की गई है। इसके साथ ही भारतीय वायु सेना दुनिया की पहली ऐसी वायु सेना बन गई है, जिसने इस श्रेणी की जमीन पर मार करने वाली हवा में प्रक्षेपित ट्राईसोनिक मिसाइल सफलतापूर्वक दागी है। इसने 22 नवम्बर, 2017 को एक समुद्री लक्ष्य को भेदा था। इसके बाद 22 मई, 2019 को जमीन पर स्थित एक लक्ष्य को सफलतापूर्वक भेदने के लिए इसे प्रक्षेपित किया गया। आज इस अस्त्र का तीसरा लाइव प्रक्षेपण किया गया और इस प्रक्षेपण के साथ ही एसयू-30 एमकेआई विमान पर इस मिसाइल का एकीकरण पूरा हो गया। विमान के अस्त्र के सॉफ्टवेयर विकास एवं एकीकरण का कार्य भारतीय वायु सेना के अभियन्ताओं द्वारा किया गया, जबकि एचएएल ने विमान के जटिल यांत्रिक एवं विद्युतीय संशोधनों का काम सफलतापूर्वक पूरा किया। भारतीय वायु सेना, डीआरडीओ, बीएपीएल और एचएएल के समर्पित एवं सामंजस्यपूर्ण प्रयासों ने देश को गौरवान्वित किया है।
भारतीय नौसेना के समर्पित सहयोग से मिसाइल दागने का काम सफलतापूर्वक पूरा किया गया।
ब्रह्मोस मिसाइल ने भारतीय वायु सेना को समुद्र या जमीन पर स्थित किसी भी लक्ष्य को काफी लंबी दूरी से बिल्कुल सटीक तरीके से भेदने की बहुप्रतीक्षित क्षमता प्रदान कर दी है, चाहे दिन हो या रात अथवा कैसा भी मौसम क्यों न हो। एसयू-30 एमकेआई विमान के दमदार प्रदर्शन के साथ-साथ मिसाइल संबंधी इस उत्कृष्ट क्षमता ने भारतीय वायु सेना को एक सामरिक पहुंच सफलतापूर्वक प्रदान की है और इसके साथ ही जमीन एवं समुद्र स्थित जंगी मैदानों पर अपना वर्चस्व स्थापित करने की अद्भुत क्षमता भी प्रदान कर दी है।
प्रधानमंत्री कार्यालय
प्रधानमंत्री की बाली में जी-20 शिखर सम्मेलन के अवसर पर जर्मनी के संघीय गणराज्य के चांसलर के साथ मुलाकात
प्रधानमंत्री श्री नरेन्द्र मोदी ने आज बाली में जी-20 शिखर सम्मेलन के अवसर पर जर्मनी के संघीय गणराज्य के चांसलर महामहिम श्री ओलाफ स्कोल्ज से मुलाकात की।
दोनों नेताओं के बीच इस वर्ष यह तीसरी मुलाकात थी। पिछली मुलाकातें 2 मई 2022 को छठे भारत-जर्मनी अंतर-सरकारी परामर्श के लिए प्रधानमंत्री की बर्लिन यात्रा और उसके बाद चांसलर स्कोल्ज के आमंत्रण पर जी-7 शिखर सम्मेलन के भागीदार देश के रूप में प्रधानमंत्री की जर्मनी में श्लॉस एल्मौ की यात्रा के दौरान हुईं थीं।
दोनों नेताओं ने भारत और जर्मनी के बीच व्यापक द्विपक्षीय सहयोग पर चर्चा की, जिसने आईजीसी के दौरान प्रधानमंत्री और चांसलर द्वारा हरित एवं सतत विकास से संबंधित साझेदारी पर हस्ताक्षर के साथ एक नए चरण में प्रवेश किया। दोनों नेता व्यापार एवं निवेश संबंधों को और अधिक गहरा करने तथा रक्षा एवं सुरक्षा, प्रवासन एवं आवागमन व बुनियादी ढांचे के क्षेत्रों में सहयोग बढ़ाने पर भी सहमत हुए।
दोनों नेता जी-20 और संयुक्त राष्ट्र सहित बहुपक्षीय मंचों पर सहयोग एवं समन्वय बढ़ाने पर सहमत हुए।
पृथ्वी विज्ञान मंत्रालय
गुजरात क्षेत्र के अधिकांश हिस्सों, अंडमान- निकोबार द्वीप समूह में कई स्थानों पर न्यूनतम तापमान सामान्य से  अधिक
भारत मौसम विज्ञान विभाग  के राष्ट्रीय मौसम पूर्वानुमान केंद्र के अनुसार:
7 मई 2021 को 1600 बजे आईएसटी पर हीट वेव बुलेटिन जारी किया गया
कल के अधिकतम तापमान का परिदृश्य:
हीट वेव:- निल
अधिकतम तापमान:- पश्चिम मध्य प्रदेश, गुजरात क्षेत्र, मराठवाड़ा एवं विदर्भ में अधिकतर स्थानों, हरियाणा, चंडीगढ़, दिल्ली एवं सौराष्ट्र व कच्छ में कुछ स्थानों और पूर्वी उत्तर प्रदेश, पूर्वी राजस्थान में अलग- अलग स्थानों पर अधिकतम तापमान 40.0° C दर्ज किया गया।
कल झांसी  और अकोला  में अधिकतम तापमान 43.4 डिग्री सेल्सियस दर्ज किया गया।
गर्म रात:- निल. न्यूनतम तापमान:-
गुजरात क्षेत्र के अधिकतर स्थानों, अंडमान- निकोबार द्वीप समूह में कई स्थानों पर, जम्मू-कश्मीर, लद्दाख, गिलगित- बाल्टिस्तान, मुजफ्फराबाद, हिमाचल प्रदेश एवं ओडिशा में कुछ स्थानों पर और पूर्वी मध्य प्रदेश, सौराष्ट्र व कच्छ, मध्य महाराष्ट्र, मराठवाड़ा, केरल व माहे और तमिलनाडु, पुदुचेरी एवं कराईकल में अलग-अलग स्थानों पर न्यूनतम तापमान सामान्य से ऊपर  तक दर्ज किया गया।

|
|
कृपया स्थान विशेष के लिए पूर्वानुमान एवं चेतावनी के लिए मौसम ऐप डाउनलोड करें, एग्रोमेट
परामर्श के लिए मेघदूत ऐप और बिजली संबंधी चेतावनी के लिए दामिनी ऐप डाउनलोड करें। जिलास्तरीय चेतावनी के लिए राज्य एमसी/आरएमसी वेबसाइट पर जाएं।
रक्षा मंत्रालय
रक्षा मंत्री श्री राजनाथ सिंह ने कारगिल युद्ध से संबंधित ऑनलाइन प्रश्नोत्तरी प्रतिस्पर्धा के विजेताओं को पुरस्कार एवं प्रमाणपत्र प्रदान किए
रक्षा मंत्री श्री राजनाथ सिंह नेआज कारगिल युद्ध से संबंधित ऑनलाइन प्रश्नोत्तरी प्रतिस्पर्धा के विजेताओं को सम्मानित किया। प्रश्नोत्तरी का आयोजन रक्षा मंत्रालय एवं www.MyGov.inके द्वारा संयुक्त रूप से कारगिल विजय दिवस के 20वें वार्षिकोत्सव के अवसर पर 26 जुलाई से 04 अगस्त 2019 तकलोगों अधिकांशतः युवाओं के बीच जागरूकता एवं देशभक्ति की भावना पैदा करने के उद्देश्य से किया गया।
इस प्रश्नोत्तरी प्रतिस्पर्धा में पूरे देश से 60,000 लोगों ने भाग लिया। रक्षा मंत्री ने 10 शीर्ष विजेताओं को नकद पुरस्कार दिए गए जबकि 100 अन्य को प्रमाणपत्र दिए। सबसे युवा विजेता 16 वर्ष की उम्र का है जबकि सबसे अधिक उम्र के विजेता 63 वर्ष के सेवानिवृत्त बैंक कर्मचारी है।ये सभी विजेता कल लाल किले पर आयोजित राष्ट्रीय ध्वजारोहण समारोह में भाग लेंगे।
रक्षा मंत्री ने विजेताओं को बधाई दी और उनके कारगिल युद्ध के ज्ञान की सराहना की। उन्होंने कहा कि हमारा सम्पूर्ण देश हमारी सशस्त्र सेनाओंके साथ खड़ा था जिन्होंने राष्ट्र को महत्वपूर्ण विजय दिलाई।उन्होंने कहा कि हमारी सशस्त्र सेनाओं की ताक़त, बहादुरी एवं उनके द्वारा किए गए बलिदानों के कारणही आज देश सुरक्षित है।
श्री राजनाथ सिंह ने अनुच्छेद 370 को निष्प्रभावी होने एवं जम्मू एवं कश्मीर तथा लद्धाख क्षेत्र को संघ शासित प्रदेश बनाने के सरकार द्वारा वर्तमान में लिए गए निर्णय का भी जिक्र किया। उन्होने कहा कि इस कार्रवाई से पाकिस्तान घबराया हुआ है। उन्होंने कहा, हालांकि, पड़ोसी देश में हमारा मुकाबला करने का साहस नहीं है क्योंकि वह भारतीय सशस्त्र सेनाओं के शौर्य, ताक़त और सामर्थ्य से भली-भांति परिचित है।
एबीबी/नमपी/डीके/डीएस/सेव्वी
(Visitor Counter : 167
प्रधानमंत्री कार्यालय
प्रधानमंत्री ने एशियाई खेलों में ऐतिहासिक स्वर्ण जीतने पर कबड्डी महिला टीम को शाबाशी दी
प्रधानमंत्री श्री नरेन्द्र मोदी ने एशियाई खेलों में ऐतिहासिक स्वर्ण पदक जीतने पर कबड्डी महिला टीम को बधाई दी है।
प्रधानमंत्री ने एक्स पर पोस्ट किया हैः
“एशियाई खेलों में भारत के लिये यह ऐतिहासिक पल है। हमारी कबड्डी महिला टीम ने स्वर्ण पदक जीता! यह विजय हमारी महिला एथलीटों की अदम्य भावना का परिचायक है। भारत उनकी सफलता से गौरवान्वित है। टीम को बधाई। उनके भावी प्रयासों के लिये मेरी शुभकामनायें।”
प्रधानमंत्री कार्यालय
प्रधानमंत्री ने बाराबंकी में पूर्वांचल एक्सप्रेसवे पर हुई सड़क दुर्घटना में जान गंवाने वाले लोगों के प्रति शोक व्यक्त किया
प्रधानमंत्री श्री नरेन्द्र मोदी ने बाराबंकी में पूर्वांचल एक्सप्रेसवे पर हुई सड़क दुर्घटना में जान गंवाने वाले लोगों के प्रति शोक-संवेदना व्यक्त की। उन्होंने घायलों के शीघ्र स्वस्थ होने की कामना की और कहा कि स्थानीय प्रशासन हर संभव सहायता उपलब्ध करा रहा है।
प्रधानमंत्री कार्यालय ने ट्वीट किया :
“बाराबंकी में पूर्वांचल एक्सप्रेसवे पर हुआ हादसा अत्यंत दुखद है। इसमें जिन लोगों ने अपनों को खोया है, उनके प्रति मैं अपनी शोक-संवेदना व्यक्त करता हूं। इसके साथ ही सभी घायलों की शीघ्र कुशलता की कामना करता हूं। राज्य सरकार की देखरेख में स्थानीय प्रशासन हरसंभव मदद में जुटा है”
गृह मंत्रालय
मोदी सरकार ने वर्ष 2021-22 से वर्ष 2025-26 तक सीमा अवसंरचना और प्रबंधन  की समग्र योजना को जारी रखने का फैसला किया है
केंद्रीय गृह मंत्री श्री अमित शाह के मार्गदर्शन में गृह मंत्रालय सीमा अवसंरचना और प्रबंधन को बेहतर बनाने के लिए प्रतिबद्ध है
वर्ष 2021-22 से वर्ष 2025-26 तक योजना की लागत 13,020 करोड़ रुपये होगी
बीआईएम के तहत सीमा प्रबंधन, पुलिसिंग और सीमाओं की रखवाली को बेहतर बनाने के लिए सीमा अवसंरचना को मजबूत किया जाएगा
मोदी सरकार ने 13,020 करोड़ रुपये की लागत से वर्ष 2021-22 से लेकर वर्ष 2025-26 तक के 15वें वित्त आयोग चक्र के दौरान ‘सीमा अवसंरचना और प्रबंधन ’ की केंद्रीय क्षेत्र की समग्र योजना को जारी रखने को मंजूरी दे दी है। केंद्रीय गृह मंत्री श्री अमित शाह के मार्गदर्शन में गृह मंत्रालय सीमा अवसंरचना और प्रबंधन को बेहतर बनाने के लिए प्रतिबद्ध है। इस निर्णय के तहत सीमा प्रबंधन, पुलिसिंग और सीमाओं की रखवाली को बेहतर बनाने के लिए सीमा अवसंरचना को मजबूत किया जाएगा।
बीआईएम योजना से भारत-पाकिस्तान, भारत-बांग्लादेश, भारत-चीन, भारत-नेपाल, भारत-भूटान और भारत-म्यांमार सीमाओं को सुरक्षित करने के लिए विभिन्न अवसंरचना जैसे कि सीमा बाड़, बॉर्डर फ्लड लाइट, तकनीकी समाधान, सीमा सड़कों और सीमा चौकियों /कंपनी संचालन केंद्रों या ऑपरेटिंग बेस  के निर्माण में काफी मदद मिलेगी।
सड़क परिवहन एवं राजमार्ग मंत्रालय
नितिन गडकरी ने फास्टैग के लिए टीवी प्रचार अभियान का शुभारंभ किया
केन्द्रीय सड़क परिवहन,राष्ट्रीय राजमार्ग तथा सूक्ष्म,लघु एंव मध्यम उद्यम मंत्री नितिन गडकरी ने फास्टैग के बारे में जागरुकता लाने के लिए कल अभिनेता अक्षय कुमार अभिनित टीवी प्रचार अभियान का शुभारंभ किया। अक्षय कुमार मंत्रालय के सड़क सुरक्षा अभियान के ब्रांड एंबेसेडर भी हैं।
श्री गडकरी ने इस अवसर पर कहा कि 15 दिसंबर 2019 से शुरू की गई फास्टैग व्यवस्था रफ्तार पकड़ चुकी है। अब तक एक करोड़ से ज्यादा फास्टैग जारी किए जा चुके हैं। इसके माध्यम से डिजिटल तरीके से की जाने वाली वसूली 80 करोड़ रूपए से ज्यादा का आंकड़ा पार कर चुकी है।
श्री गडकरी ने फास्टैग का अबतक इस्तेमाल नहीं करने वालों से इससे जल्दी जुड़ने का आह्वान करते हुए कहा कि डिजिटल माध्यम से टोल वसूलने के काम में आने वाली दिक्कतों को सुलझाने का काम प्राथमिकता के आधार पर किया जा रहा है।
अक्षय कुमार ने कहा कि यातायात को सुगम बनाने के इस अभियान से जुड़कर उन्हें काफी खुशी हो रही है। उन्होंने कहा कि फास्टैग पहल टोल प्लाजाओं पर बाधा रहित आवागमन के मामले में भारत को वैश्विक स्तर के बेहतरीन प्रचलनों के समकक्ष ला खड़ा करेगी। श्री गडकरी ने देश में सड़क यात्रा के अनुभवों को बेहतर बनाने में मदद करने के लिए अक्षय कुमार का शुक्रिया अदा किया।
सड़क परिवहन और राष्ट्रीय राजमार्ग मंत्री जनरल  डा. वीके सिंह ने कहा कि फास्टैग को सफल बनाने के लिए बड़े स्तर पर प्रयास किए गए हैं। इसकी वजह से टोल नाकों पर डिजिटल लेन देन में काफी बढ़ोतरी हुई है। इसके साथ ही वसूली में भी इजाफा हुआ है। इससे राष्ट्रीय राजमार्गों पर यातायात भी बढ़ा है। सड़क परिवहन और राजमार्ग सचिव डा सुखबीर सिंह संधू ने भी इस अवसर पर उपस्थिति लोगों को संबोधित किया।
(
फास्टैग से राष्ट्रीय राजमार्गों पर टोल प्लाजाओं पर वाहनों की आवाजाही में बढ़ोतरी हुई है। इसके साथ ही पथकर अदा करने की प्रक्रिया त्वरित और आसान हो गई है। फास्टैग की व्यवस्था से वाहनों के ईंधन खपत में भी बचत हो रही है।
गृह मंत्रालय
गृह मंत्रालय ने राज्यों/संघ शासित प्रदेशों को कोविड-19 से मुकाबला करने के लिए 21 दिन के लॉकडाउन के दौरान पीएम-जीकेवाई के लाभान्वितों को धन का सुचारु वितरण करने को कहा
वित्त मंत्रालय के वित्तीय सेवा विभाग ने कोविड-19 से मुकाबला करने के लिए 21 दिन के लॉकडाउन के दौरान प्रधानमंत्री गरीब कल्याण योजना  के लाभार्थियों को बैंकों के माध्यम से धन के वितरण पर विस्तृत दिशा-निर्देश जारी किए थे।
इन दिशा-निर्देशों के पालन में, केन्द्रीय गृह मंत्रालय  में सचिव, श्री अजय कुमार भल्ला ने एक दूसरे से दूरी बनाए रखने के नियम का पालन करते हुए सभी राज्यों /संघ शासित प्रदेशों को पत्र लिखकर उनसे पीएम-जीकेवाई के लाभार्थियों को धन का सुचारु वितरण सुनिश्चित करने के लिए सभी आवश्यक उपाय करने का अनुरोध किया है। विज्ञप्ति में कहा गया है कि राज्य सरकार/ संघ शासित प्रदेश प्रशासन, जिला अधिकारियों और क्षेत्र एजेंसियों के संबंधित विभागों को सख्ती से पालन करने के दिशा-निर्देशों के बारे में सूचित किया जा सकता है।
राज्यों को दिए गए निर्देशों के लिए यहां क्लिक करें
प्रधानमंत्री कार्यालय
प्रधानमंत्री 7 लोक कल्याण मार्ग पर शिवगिरि तीर्थ यात्रा की 90वीं वर्षगांठ और ब्रह्म विद्यालय की स्वर्ण जयंती के वर्ष भर चलने वाले संयुक्त समारोह के उद्घाटन में भाग लेंगे
प्रधानमंत्री श्री नरेन्द्र मोदी 26 अप्रैल, 2022 को सुबह 10:30 बजे 7 लोक कल्याण मार्ग पर शिवगिरि तीर्थ यात्रा की 90वीं वर्षगांठ और ब्रह्म विद्यालय की स्वर्ण जयंती के वर्ष भर चलने वाले संयुक्त समारोह के उद्घाटन में भाग लेंगे। प्रधानमंत्री साल भर चलने वाले संयुक्त समारोहों का लोगो भी लॉन्च करेंगे। शिवगिरि तीर्थयात्रा और ब्रह्म विद्यालय दोनों महान समाज सुधारक श्री नारायण गुरु के संरक्षण और मार्गदर्शन के साथ शुरू हुए थे।
शिवगिरी तीर्थ यात्रा हर साल तीन दिनों के लिए 30 दिसंबर से 1 जनवरी तक तिरुवनंतपुरम के शिवगिरी में आयोजित की जाती है। श्री नारायण गुरु के अनुसार, तीर्थयात्रा का उद्देश्य लोगों के बीच व्यापक ज्ञान का प्रसार और उनके समग्र विकास और समृद्धि में मदद करना था। इसलिए यह तीर्थयात्रा शिक्षा, स्वच्छता, धर्मपरायणता, हस्तशिल्प, व्यापार और वाणिज्य, कृषि, विज्ञान एवं प्रौद्योगिकी तथा संगठित प्रयास जैसे आठ विषयों पर केंद्रित है।
1933 में कुछ भक्तों द्वारा यह तीर्थयात्रा शुरू की गई थी, लेकिन दक्षिण भारत में अब यह प्रमुख आयोजनों में से एक बन गई है। हर साल दुनिया भर से लाखों भक्त जाति, पंथ, धर्म और भाषा से ऊपर उठकर तीर्थयात्रा में भाग लेने के लिए शिवगिरी आते हैं।
श्री नारायण गुरु ने सभी धर्मों के सिद्धांतों को समान रूप से सिखाने की कल्पना की थी। इस दृष्टि को साकार करने के लिए शिवगिरी के ब्रह्म विद्यालय की स्थापना की गई थी। ब्रह्म विद्यालय श्री नारायण गुरु के कार्यों और दुनिया के सभी महत्वपूर्ण धर्मों के ग्रंथों सहित भारतीय दर्शन पर 7 साल का पाठ्यक्रम उपलब्ध कराता है।